**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**zákon**

z ... 2019,

**ktorým sa mení a dopĺňa zákon Národnej rady Slovenskej republiky č. 167/2008 Z. z.
o periodickej tlači a agentúrnom spravodajstve a o zmene a doplnení niektorých zákonov
(tlačový zákon) v znení neskorších predpisov.**

Národná rada Slovenskej republiky sa uzniesla na tomto zákone**:**

**Čl. I**

Zákon Národnej rady Slovenskej republiky č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení zákona
č. [221/2011 Z. z.](https://www.slov-lex.sk/pravne-predpisy/SK/ZZ/1997/353/19980101.html), zákona č. [125/2016 Z. z.](https://www.slov-lex.sk/pravne-predpisy/SK/ZZ/1998/235/19990101.html) a zákona č. 215/2018 Z. z. sa mení a dopĺňa takto:

1. V § 1 ods. 1 písmeno a) znie: ,,práva a povinnosti vydavateľa periodickej tlače, práva
a povinnosti tlačovej agentúry pri získavaní a šírení informácií a povinnosti prevádzkovateľa spravodajstva prostredníctvom internetového obsahu pri šírení informácií.“.
2. V § 2 sa dopĺňa nový odsek 8, ktorý znie: ,,Spravodajstvo prostredníctvom internetového obsahu sú spravidla všetky pre verejnosť dostupné internetové stránky, ktoré majú povahu spravodajstva alebo preberajú informácie od agentúrneho spravodajstva“.
3. V § 10 sa dopĺňa nový odsek 7, ktorý znie: „Povinnosti vydavateľa periodickej tlače
a tlačovej agentúry podľa § 7, § 8 a § 9 sa primerane vzťahujú aj na prevádzkovateľa spravodajstva prostredníctvom internetového obsahu.“.

**Čl. II.**

Tento zákon nadobúda účinnosť 15. dňom vyhlásenia v Zbierke zákonov SR.